Muzik era romantis

Muzik era romantis (dalam bahasa Inggeris, Romantic music) merujuk kepada muzik tradisi Eropah yang mengambil tempat pada sekitar tahun 1820 hingga ke 1900, begitu juga dengan semua jenis muzik yang bersamaan dengan corak penulisan era ini termasuk yang ditulis selepas tempoh tersebut. Tempoh Romantis  didahului oleh era klasikal yang mana kebanyakan muzik-muzik terkenal ditulis oleh Beethoven, dan diikuti oleh era muzik moden abad ke-20.

Muzik romantis berkaitan dengan era romantisisme, yang memperkenalkan seni  kesusasteraan, seni tampak, dan falsafah, walaupun tempoh konvensional muzikologi sebenarnya amat berbeza daripada seni-seni lain dari era yang sama. Tempoh sebenar era romantis untuk keseluruhan seni dikatakan bermula dari tahun 1780 an hinggalah kepada 1840 an.

Pergerakan romantisisme berpegang kepada prinsip "bukan semua yang benar boleh disimpulkan" berdasar kepada ungkapan aksiom bahawa terdapat sesuatu yang tidak dapat dielakkan dari realiti di dunia yang hanya boleh wujud atau dicapai melalui emosi, perasaan dan gerak hati. Muzik era romantis bergelut untuk menimbulkan pernyataan emosi dan kuasa untuk menghuraikan hakikat-hakikat yang lebih mendalam dan dalam masa yang sama mengekalkan atau menaikkan struktur-struktur formal dari era klasikal.

Penggunaan vernakular dalam istilah "muzik romantis" digunakan untuk muzik yang dianggap membangkitkan perasaan hati yang lembut atau suasana khayalan. Penggunaan ini  telah berakar umbi dalam konotasi perkataan "romantik" yang dimulakan dalam era ini. Namun, tidak semua  cebisan "Romantik" memadani dengan penjelasan ini kerana sesetengah muzik romantisisme berbunyi keras, padu untuk menyampaikan melodi kesedihan dan marah (gangguan emosi).

Muzik "romantik" moden yang ditulis hari ini (berkaitan dengan emosi cinta) tidak berkaitan dengan muzik era romantis.

Lihat juga

 Muzik barat
 Senarai penggubah muzik era pertengahan (Medieval)
 Senarai penggubah muzik era pembaharuan (Renaissance)
 Senarai penggubah muzik era barok (Baroque)
 Senarai penggubah muzik era klasikal (Classical)
 Senarai penggubah muzik era romantis (Romantic)
 Senarai penggubah muzik klasikal abad ke-20
 Senarai penggubah muzik klasikal abad ke-21

Pautan Wikipedia bahasa Inggeris
   Romantisisme
  Seni tampak
   Muzikologi
   Aksiom

Pautan luar
 Pautan muzik era romantis 
  Muzik-muzik era romantis 
 Era romantis
 Senarai era-era muzik

Buku rujukan
Brill Marlene Targ, Chopin and Romantic Music (Kulit tebal) ISBN 0764151363 ; ISBN 978-0764151361 
Leon Plantinga, Romantic Music: A History of Musical Style in Nineteenth-Century Europe (Kulit tebal) ISBN 0393951960 ; ISBN 978-0393951967

Kategori:Muzik klasikal